Niderlandiyaning Amsterdam shahrida PSV "Eyndxoven" – "Ayaks" jamoalari o‘rtasida bo‘lib o‘tgan uchrashuvda kutilmagan hodisa ro‘y berdi. Muxlislar o‘tirgan tribunani quyuq qora tutun qopladi. Bunga "Eyndxoven" muxlislarining tutunli bombalardan foydalangani sabab bo‘ldi. AFP ma’lumotlariga ko‘ra, hodisa oqibatida 15 kishi jabrlangan. Tutunning haddan ortiq quyuqligi sababli o‘yin biroz muddatga to‘xtatilgan. Uchrashuv PSV foydasiga 1-0 hisobida yakunlangan.